ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 1/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Tänään aloitan opetussarjan aiheesta, joka on minulle todella läheinen.
Jumalan opetus tästä on muuttanut elämäni ja kaiken, mitä teen.
Puhun opetuslapseudesta. Meidän on tehtävä opetuslapsia, ei vain uskovia.
Tiedän, että jotkut ajattelevat, ettei tästä opetuksesta ole heille hyötyä, -
mutta kuulostipa aihe mielenkiintoiselta tai ei, -
opetuslapseus on kristinuskon ytimessä.
Uskon, että yhteiskuntamme menee yhä kauemmas Jumalan tahdosta -
ja meillä on paljon ongelmia, koska emme ole tehneet opetuslapsia, -
olemme vain käännyttäneet. Monet, jotka ovat ottaneet Herran vastaan, -
joilla on suhde Jumalaan ja jotka pääsevät kerran taivaaseen, -
ovat köyhiä, sairaita, kurjia, katkeria, vihaisia ja anteeksiantamattomia.
He eivät elä yltäkylläistä elämää, ja se johtuu siitä, mistä nyt puhun.
Herra on puhunut minulle opetuslapseuttamisesta alusta asti, -
ja siksi minusta tuli opettaja eikä saarnaaja.
Käytän joitakin termejä, joita monet pitävät synonyymeinä, -
mutta ne eivät tarkoita samaa.
Tässä sarjassa selittämäni asiat voivat muuttaa elämäsi.
Kun puhun opetuslapseudesta uskoontulon sijaan, -
sen tulisi täyttää sinut innolla, muuten sinulta on jäänyt huomaamatta jotain.
Tästä Jumalan valtakunnassa on kyse.
Tämä voisi muuttaa kansojen kohtaloita.
Olemme nähneet, että opetuslapseus on muuttanut ihmisiä ja kansoja.
Yritän olla menemättä asioiden edelle, mutta näytän videoita siitä, -
miten opetuslapseus todella muuttaa kokonaisia kansoja.
Tulemme tapaamaan erään maan presidentin ja hänen vaimonsa.
Opetuslapseudessa on valtava voima.
Uskon, että tämä on Jumalalle tärkeää. Tätä Hän käski tehdä.
Aloitan Matteuksen luvusta 28 Tätä kohtaa sanotaan lähetyskäskyksi.
Nämä ovat Jeesuksen viimeisiä sanoja ennen taivaaseen astumista.
Hän antoi seurakunnalle tehtävän. Nämä ovat Matteuksen evankeliumin -
kolme viimeistä jaetta. Matt. 28:18.
"Ja Jeesus tuli heidän tykönsä ja puhui heille ja sanoi: -
'Minulle on annettu kaikki valta taivaassa ja maan päällä.'"
Voisin puhua näistä voimallisista sanoista pitkään.
Minulla on opetussarja uskovan arvovallasta, josta Jeesus puhuu.
Ennen Jeesuksen tuloa Jumalalla ei ollut arvovaltaa maan päällä.
Hän oli antanut sen ihmisille, ja siksi Jeesuksen piti tulla maailmaan -
ja ihmiseksi, koska vain ihmisille, joilla on fyysinen ruumis, -
oli annettu valta hallita maan päällä. Saatana petti Adamin ja Eevan -
ja sai heidät antamaan vallan itselleen.
Näin saatana hallitsi maailmaa ihmisten kautta.
Siksi Jeesus syntyi ihmiseksi ja lunasti kaiken vallan, -
ei vain taivaassa, se Jumalalla jo oli, vaan myös maan päällä.
Nämä Jeesuksen sanat ovat siis täynnä merkitystä.
Seuraavassa jakeessa Hän jatkaa: "Menkää siis ja tehkää..."
Sana "siis" sitoo jakeet 19 ja 20 siihen, mitä Hän sanoi jakeessa 18.
Jeesus siis sanoi, että Hänellä oli nyt kaikki valta, -
ja Hän siirsi valtansa taivaassa ja maan päällä kaikille, -
jotka todella uskovat Häneen.
Hän antoi meille vallan lähteä saarnaamaan: -
"Menkää siis ja tehkää kaikki kansat minun opetuslapsikseni, -
kastamalla heitä Isän ja Pojan ja Pyhän Hengen nimeen -
ja opettamalla heitä pitämään kaikki, mitä minä olen käskenyt teidän pitää.
Ja katso, minä olen teidän kanssanne joka päivä maailman loppuun asti."
Voimallisia sanoja. Huomaa, että Hän puhuu opetuslapsien tekemisestä -
ja opettamisesta, joka on eri asia kuin saarnaaminen.
Voisin puhua tästä pitkään, mutta lyhyesti sanottuna saarnaaja julistaa, -
kun taas opettaja selittää.
Joku saattaa esimerkiksi julistaa: "On Jumalan tahto, että paranet."
Tämä on totuuden julistamista, ja se ravistelee ja järkyttää kuulijoita.
Sen kuuleminen, että Jumala haluaa parantaa, voi pysäyttää ihmisen, -
ja kiinnittää hänen huomionsa, mutta miten hänen pitäisi soveltaa sitä?
Mitä siihen liittyy? On tavallaan ikävää, että ihminen innostuu tästä, -
muttei tiedä, miten se toimii.
Vähän sama kuin sanoisi jollekulle, että hänestä voi tulla miljonääri, -
muttei kertoisi, miten se oikein tapahtuu, mitä hänen pitää tehdä, -
jotta hän pääsisi köyhyydestään ja alkaisi menestyä.
Saarnaaja julistaa totuutta, ja sillekin on oma paikkansa.
En vastusta saarnaajia tai evankeliointia, -
mutta olemme korvanneet sillä sen, mitä Herra käski meidän tehdä.
Hän ei käskenyt saarnaamaan evankeliumia kaikille kansoille, -
vaan opettamaan niitä. Olen tutkinut tätä asiaa paljon.
En yritä lausua kreikan kielen sanaa, jota käytetään jakeessa 19, -
mutta se tarkoittaa kirjaimellisesti oppilaaksi tulemista.
Se on käännetty opetuslapseksi, joka tarkoittaa kouluun ilmoittautumista.
Jeesus siis käskee opettamaan ja tekemään opetuslapsia.
Kävin läpi kymmenen suosittua englanninkielistä käännöstä, -
ja kaikissa kymmenessä raamatun- käännöksessä käytetään -
sanaa "opetuslapsi" Matteuksen evankeliumin jakeessa 28:19.
Jos joku epäilee tulkintaani tai näitä raamatunkäännöksiä, -
jae 20 selittää asian yksityiskohtaisemmin.
"ja opettamalla heitä pitämään kaikki, mitä minä olen käskenyt teidän pitää."
Tämä on osa lähetyskäskyä, sitä, mitä Jumala käski meidän tehdä.
En tiedä, milloin ja miksi asiat muuttuivat, -
mutta tänään seurakunta ei tee opetuslapsia.
Se ei opeta ihmisiä noudattamaan mitään.
Minua kritisoidaan siitä, että menen yksityiskohtiin ja opetan asioita.
Monet valittavat minulle siitä, että puhun rahasta ja kymmenyksistä -
ja muista asioista, jotka kuuluvat vain kypsille kristityille.
Minun pitäisi käyttää tv-aikani pelkästään perusasioihin, -
siihen, miten pelastutaan ja päästään taivaaseen. Monet uskovat, -
että evankeliointi on vain sitä, että ihmisistä tulee uudestisyntyneitä.
Siihen pitää keskittyä, ja uusien uskovien kasvu on toissijainen asia.
He toki soisivat, että sitä tapahtuisi.
Tavallisesti evankelioivassa suuressa kokoussarjassa -
on mukana uskoontulleiden seuranta, mutta evankelistatkin tietävät, -
että vain noin 10―20 prosenttia niistä, jotka tulevat esiin -
ja tunnustavat uskonsa Jeesukseen, osallistuu johonkin jatkotoimintaan.
Se tarkoittaa, että 80―90 prosenttia ihmisistä ehkä kohtasi Jumalan, -
he täyttivät lapun ja rukoilivat, mutta syntyivätkö he todella uudesti?
Tuleeko heistä ikinä opetuslapsia? Suurin osa evankelioinnista, -
80―90 prosenttia niistä, joita seurakunta tänä päivänä evankelioi, -
ei koskaan tule opetuslapsiksi, jos asiaa tarkastellaan rehellisesti.
Jeesus kuitenkin sanoo selvästi, että meidän tulee tehdä opetuslapsia -
ja opettaa heitä noudattamaan kaikkia Hänen käskyjään.
Se ei edes ole evankelioinnin tavoite.
Jos sitä tapahtuu, evankelistat eivät luultavasti ole sitä vastaan.
He saattavat jopa toivoa sitä, mutta kuten sanottu, vain todella harvoista -
tulee opetuslapsia seurakunnan nykyisen evankelioinnin kautta.
Tämä on täysin Jeesuksen sanojen vastaista.
Kerron tästä esimerkin. Muistaakseni vuonna 1980 tein ensimmäisen -
isomman lähetysmatkani Intiaan. Intialainen pastoriystäväni Steven, -
joka asuu nykyisin Oklahomassa, kutsui minut sinne perheensä luokse.
Hänen veljensä asui Bombayssa ja vanhempansa Ahmedabadissa.
Menin sinne ja pidin kokouksia.
Stevenin isä oli piispa tai jokin muu johtaja -
Ahmedabadin metodistikirkossa.
Menin sinne. Olimme suunnitelleet kokoussarjan ulkoilmakokouksineen, -
mutta hindujen ja jonkin muun ryhmän välille puhkesi levottomuuksia.
Sotalaki astui voimaan, ja jouduin piileskelemään hotellissa 3 päivää.
En päässyt ulos, joten kokoukset piti peruuttaa.
Lopulta kiersin metodistikirkkoja, ja kokouksiin tuli n. 800―1 000 ihmistä.
Tämä on pitkä tarina, olin siellä kolme viikkoa itsekseni ja opin paljon.
Saarnasin läkähdyksiin asti, mutta vain todella harvat -
ottivat sanomani vastaan, koska en vain käskenyt ihmisten -
avata sydämiään Jeesukselle, vaan yritin tehdä opetuslapsia.
Ihmisten tuli ottaa Jeesus vastaan ainoana Herranaan.
Hän on ainoa oikea Jumala.
Monilla ihmisillä, jotka kävivät Ahmedabadin metodistikirkossa, -
oli otsassaan hindumerkki. Kysyin paikallisilta, -
miksi heillä oli se, vaikka he käyvät kristityssä kirkossa.
Minulle sanottiin, että intialaiset uskovat 350 miljoonaan eri jumalaan.
Jos heille sanoo, että Jeesus on Jumala ja Hänet on otettava vastaan, -
he tekevät sen kyllä, mutta eivät luovu muista jumalistaan.
He palvovat niitä yhä. Siksi aloin saarnata sitä vastaan.
Sanoin, että Jeesus on ainoa tie, totuus ja elämä (Joh. 14:6).
Otin tämän kuvan alttarista, jolla poltetaan suitsukkeita.
Siinä on Hare Krishna, Buddha ja Jeesus.
Kaikkia kolmea palvotaan samalla alttarilla.
Jos sanot maassa, jossa on 350 miljoonaa jumalaa, -
että Jeesus on Jumala, ihmiset lisäävät Hänet jumaliensa joukkoon.
Mutta se ei ole opetuslapseutta eikä edes todellinen uskoontulo.
Kokouksissani tuli uskoon ehkä tusinan verran ihmisiä, -
ja olin pettynyt, koska halusin nähdä satojen tuhansien tulevan uskoon.
Kun lensin kotiin, viereeni tuli mies, joka oli todella heikossa kunnossa.
Hänet tuotiin koneeseen pyörätuolilla ja autettiin istumaan viereeni.
Hän oli kuuluisa saarnaaja, joka oli esiintynyt Klubi 700:ssakin.
Saattaisitte tunnistaa hänen nimensä.
Hän oli ollut siellä kuusi viikkoa ja pitänyt suuren kokoussarjan.
Hän oli lähellä kuolla ruoan takia. Hänen seitsemän hengen tiimistään -
kuusi kuoli ruokamyrkytykseen, ja hänellä oli mukanaan oma kokki.
Hän kärsi nestehukasta ja oli laihtunut kymmenisen kiloa.
En raaskinut kertoa hänelle, että olin pärjännyt ilman omaa kokkia.
Join vesijohtovettä, joka voi tappaa jopa intialaiset, kuulin myöhemmin.
Söin samaa ruokaa kuin paikalliset ja lihoin viitisen kiloa.
En hennonut kertoa tätä miehelle, joka hädin tuskin selvisi hengissä.
Hän kertoi sadoista tuhansista, jotka tulivat uskoon -
ja upeista asioista, joita tapahtui. Niinpä kysyin, oliko hän saarnannut -
Jeesusta ainoana tienä pelastukseen ja sanonut, että ihmisten tuli -
sitoutua yksin Jeesukseen Herrana, hylätä muut jumalat -
ja noudattaa Jeesuksen käskyjä.
Mies sanoi, että Jumala antoi hänelle erityisen viisauden julistaa -
vain Jeesusta Herrana, ja jos he avaisivat sydämensä, -
kaikki muu seuraisi myöhemmin.
Saamieni vastausten perusteella en voi mitenkään tietää, -
kuinka moni todella tuli uskoon, mutta noista sadoista tuhansista, -
jotka kuulivat evankeliumin ja muka pelastuivat, ehkä sata tuli uskoon.
Kiitos Herralle siitä, mutta jos he todella syntyivät uudesti, -
heistä ei koskaan tule opetuslapsia, ellei joku muu tule opettamaan heitä.
Pelkkä evankeliointi ilman opetus- lapseutta ei täytä Jeesuksen käskyä.
En halua haukkua muita ihmisiä ja sitä, miten he ovat toimineet, -
mutta tämän vuoksi Kristuksen ruumiilla ei ole sitä vaikutusvaltaa, -
jonka Herra sanoi meillä olevan. Emme noudata Hänen käskyään.
Hän ei käskenyt synnyttää ihmisiä uudesti, Hän käski tehdä opetuslapsia.
Opetuslapsi on oppilas, ihminen, joka haluaa oppia.
Hän on alkanut oppia jotain Jumalasta.
Jumala käski tehdä opetuslapsia, ei vain saada ihmisiä syntymään uudesti.
Jos johdatat jonkun pelastukseen, olet vastuussa hänestä.
Sinulla on velvollisuus opettaa hänelle kaikki Jumalan sanasta.
Tätä voisi verrata ihmiseen, joka rakastaa vastasyntyneitä vauvoja.
Olen tavannut sellaisia ihmisiä.
He rakastavat vauvoja, mutta eivät enää isompia lapsia.
Ei tietysti ole väärin rakastaa vastasyntynyttä, -
mutta jos joku haluaisi vain uuden vauvan toisensa jälkeen -
ja heittäisi ne sitten nurkkaan, hän joutuisi kaltoin kohtelusta vankilaan.
Jos synnytät lapsen maailmaan, sinulla on velvollisuus hoitaa häntä, -
kunnes hän pärjää täysin omillaan.
En tarkoita vain ruokkimista, vaan hänen on opittava kaikki taidot, -
joita tässä maailmassa ja kulttuurissa elämiseen tarvitaan.
Vauvaan on sitouduttava lähes 30 vuodeksi.
Jos joku hylkäisi vauvan sanoen, että kyllä se selviää, jos se on ihminen, -
terve ihmislapsi kyllä pärjää tavalla tai toisella, -
häntä pidettäisiin vastuuttomana ja rikollisena.
Juuri näin seurakunta on toiminut. On pidetty kokouksia, -
joissa opetetaan, että Jeesus on tie, totuus ja elämä -
ja vastaus kaikkeen, eikä heidän julistuksessaan olekaan vikaa.
Kun ihminen tulee eteen, hänen puolestaan rukoillaan, -
ja mennään etsimään uutta pelastettavaa.
On vastuutonta synnyttää maailmaan uusia uskovia huolehtimatta heistä.
Ohjelmani tavoittaa ihmisiä kaikkialla maailmassa.
Noin puolet maapallon väestöstä pystyy halutessaan katsomaan sitä.
Kaikki eivät tietenkään katso, mutta heillä olisi mahdollisuus siihen.
Olen varma, että monet katsojista ovat joskus kuulleet julistusta Jeesuksesta.
Monet teistä ovat ottaneet Jeesuksen vastaan ja alkaneet seurata Häntä.
Rukoilitte ja otitte vastaan pelastuksen.
Teissä tapahtui jotain, mikä muutti sydämenne.
Monet teistä ovat uudestisyntyneitä, mutta silti saatatte olla jumissa.
Olette pelastuneita ja matkalla taivaaseen Herran luokse, -
mutta ette tiedä, miten Valtakunta toimii ettekä ole voitokkaita.
Saatatte olla turhautuneita, sillä tiedätte, että Jeesus on vastaus, -
mutta ette koe vapautta tai iloa.
Ette elä yltäkylläistä elämää ettekä pysty kertomaan muille siitä, -
mitä elämässänne on tapahtunut. Tilanne on osin kurjempi kuin ennen.
Laulatte taivaasta ja kaipaatte sinne, ja se on hyvä, -
mutta todelliset opetuslapset tietävät, että tämä elämä on mahtava.
Voimme elää yltäkylläisesti täällä, ja taivas on sen kaiken kruunu.
Jos olisitte todellisia opetuslapsia, ette vain nilkuttaisi tätä elämää läpi.
Jumala haluaa teille yltäkylläisyyttä.
Miljoonilla ohjelmani katsojilla ei ole tuota yltäkylläisyyttä.
Ette parane, vaikka elämänne riippuisi siitä, ettekä menesty.
Olette katkeria, vihaisia, anteeksi- antamattomia, masentuneita -
ja pelkäätte tulevaisuutta. Kaikki nämä ovat ristiriidassa kristinuskon kanssa.
Kaikki tämä siksi, ettei teitä ole opetuslapseutettu ja opetettu.
Se on täysin vastoin sitä, mitä Herra käski meidän tehdä.
Uudessa sarjassani puhun siitä, miten opetuslapseus liittyy evankeliointiin.
Ei niin, että ensin evankelioidaan ja sitten ehkä opetuslapseutetaan, -
vaan tavoitteena on tehdä opetuslapsia, ja siinä samalla -
ihmiset taatusti kuulevat evankeliumin ja heidän elämänsä muuttuu.
Uskon, että opettamani asiat tulevat vaikuttamaan elämääsi suuresti.
Jos otat niistä vaarin, ne eivät ainoastaan muuta sinua, -
vaan pystyt myös vaikuttamaan muihin aivan eri tavalla kuin koskaan ennen.
Tätä Jumala käski meidän tehdä. Jeesuksen käskyt ovat viisaita.
Ne muuttaisivat monia asioita, jos tekisimme niin kuin Hän sanoo.
Nykyseurakunta on sen sijaan muuttanut Hänen ohjeitaan.
Siinä, mitä Jeesus käski tehdä, on suuri viisaus, joka muuttaa elämäsi.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan ensimmäinen osa käsittelee opetuslapseuttamisen tärkeyttä.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on seminaarissa Chicagossa 16―18.8.2010, -
seurakuntavierailulla Chicagossa 19.8.2010, -
leirillä Charlottessa 9―14.9.2010 -
sekä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010 -
sekä seminaarissa Ugandan Kampalassa 26.―27.10.2010.
Lisää tietoa Andrewin tapahtumista -
on osoitteessa www.awme.net
ANDREW WOMMACK -UUTISIA
Muutoksentekijät Jeff ja Autumn ovat valmistuneet Charis-raamattukoulusta.
He sopivat todella hyvin tehtäväänsä CBS-mediakurssin johtajina.
He ovat palvelleet Intiassa, mutta nyt he opettavat käytännön viestintää.
Menestyksen takana on myös tarina -
uskomattoman romanssin hitaasta kehityksestä.
Katso video nettisivuillamme -
osoitteessa www.awmi.net
Siellä on aina uusia tarinoita ja videoita.
Katso, mitä muutoksentekijöille ja Charis-raamattukoululle kuuluu nyt.
Oletko muutoksentekijä? Raamattu- koulumme toimii eri puolilla maailmaa.
Sama totuus, joka vapauttaa koulussamme Englannissa, -
vapauttaa myös Belfastissa, Pietarissa ja Amsterdamissa.
Luettelo koulujen sijainnista on saatavissa nettisivuiltamme.
Muuta elämäsi. Muuta maailma.
MUUTA ELÄMÄSI. MUUTA MAAILMA.
Suomennos: Anni Lähteenmäki
INVESTOI CHARIS-KOULUUN JA ANDREWIN TYÖHÖN.